Orlando Quevedo
Ni Orlando Beltran Quevedo (naipasngay idi 11 Marso 1939) ket Pilipino a kardinal-arsobispo. Idi Enero 12, 2014, isuna ket ninaganan babaen ni Papa Francisco a kas maysa kadagiti 19 a baro a kardinal iti Katoliko a Simbaan. Isu ket napartuat a kardinal idi Pebrero 22, 2014.
Dagiti linaon
Nasapa a biag[urnosen | urnosen ti taudan]
Ni Orlando Beltran Quevedo ket naipasngay idi Marso 11, 1939, idiay Laoag, Ilocos Norte. Idi rugi ti 1945, isu ket nagbasa iti grado 1 aginggana iti 3 idiay eskuela ti Laoag Shamrock, ken nagturpos idi grado ti 4-6 idiay Eskuela ti Sentral nga Elementaria ti Marbel idiay Marbel, Abagatan a Cotabato, ken nagturpos idi 1950. Isu ket nagbasa idiay Nangato nga Eskuela ti Notre Dame idiay Marbel manipud idi 1950 aginggana idi 1954.[1]
Pannakapadi[urnosen | urnosen ti taudan]
Ni Quevedo ket nagbasa idiay Seminario ti San Jose manipud idi 1954 aginggana idi 1956, ngem naggian iti nobisiado idiay Nobisiado ni San Pedro idiay Mission, Texas. Nakagun-od ti degrado iti Pilosopia manipud idiay Seminario ti San Jose idi 1960, ken idi 1964 naawatna ti S.T.B. ken MA iti Relihioso nga edukasion idiay Kolehio Oblate (Katoliko nga Unibersidad ti Amerika) idiay Washington, D.C.. Isu ket naordinario a padi iti Missionary Oblates of Mary Immaculate idi Hunio 5, 1964.[1]
Idi 1964 isu ket naidutok a katakunaynay a padi ti parokia ti Katedral ti Cotabato.[1] Idi Hulio 1983 isu ket naidutok a prelatura iti Kidapawan, Pilipinas.[2]
Kas Obispo ken Arsobispo[urnosen | urnosen ti taudan]
Ni Quevedo ket naidutok idi a kas Obispo-prelatura ti Kidapawan babaen ni Papa Juan Pablo II idi Oktubre 28, 1980.[2]Kalpasan ti pannakaipangato iti mitra ti prelatura, isu ket nagtuloy iti titulo ti Obispo ti Kidapawan.
Idi Marso 22, 1986, isu ket nainaganan nga Arsobispo ti Nueva Segovia idiay Ilocos Sur.[2]
Idi Mayo 30, 1998, isu ket nainaganan nga Arsobispo ti Cotabato, idiay Mindanao.[2]
Kardinal[urnosen | urnosen ti taudan]
Idi Enero 12, 2014, ni Papa Francisco ket innagananna ni Quevedo a kas maysa kadagiti 19 a lallaki a maipammadayawan iti Kolehio dagiti Kardinal iti konsistorio idi Pebrero 22, 2014, iti titular ti simbaan ti Santa Maria "Regina Mundi" a Torre Spaccata.[3][4] Iti dayta a panawen isu ti immuna a kardinal manipud idiay Mindanao[4] ken ti maikadua nga agdama a Pilipino a kardinal-elektor, a kaduana met ni Luis Antonio Tagle.
Dagiti sabali a puesto[urnosen | urnosen ti taudan]
Idi 1994 ni Quevedo ket nakaawat kadagiti kaaduan a butos iti Sapasap a Konsehal ti Sekretariat iti Sinodo dagiti Obispo idiay Roma.[4]
Ni Quevedo ket dati a sekretario heneral iti Pederasion dagiti Konperensia dagiti Obispo ti Asia ken dati a presidente ti Konperensia dagiti Katoliko nga Obispo ti Pilipinas.[5]
Dagiti nagibasaran[urnosen | urnosen ti taudan]
- ^ a b c "Most Rev. Orlando Beltran Quevedo, OMI, D.D.". Catholic Bishops' Conference of the Philippines. Naala idi 3 Pebrero 2014.
- ^ a b c d "Arsobispo Orlando Beltran Quevedo, O.M.I.". Catholic-Hierarchy.org. 12 Enero 2014. Naala idi 3 Pebrero 2014.
- ^ "Inwaragawag babaaen ni Papa Fransisco dagiti Baro a Nagan ti Kardinal". Radio Batikano. 12 Enero 2014. Naala idi 3 Pebrero 2014.
- ^ a b c "FIRST FROM MINDANAO: Cotabato Archbishop Orlando Quevedo among 16 new cardinals". News5. 12 Enero 2014. Naala idi 3 Pebrero 2014.
- ^ Esmaquel II, Paterno (16 Enero 2014). "New cardinal: 'Spokesman' from the poorest islands". Rappler. Naala idi 3 Pebrero 2014.
Dagiti silpo ti ruar[urnosen | urnosen ti taudan]
- CBCP Online (opisial a bariweswes)
- "Ti nalabbasit kallugong a Quevedo ket mangpaadu ti namnama ti lokal a simbaan" Enero 14, 2014
grn_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn eng_Latn ilo_Latn ilo_Latn ilo_Latn eng_Latn ilo_Latn ilo_Latn ilo_Latn